Η ακαδημαϊκή εξέλιξη των μαθητών σε σχέση με το κοινωνικοοικονομικό επίπεδο της οικογένειας, προσδοκίες και αντιλήψεις της οικογένειας: Η μελέτη μιας γενιάς στο Κ. Νευροκόπι Δράμας:
Creators: name: Σαλπιγκτής, Αλκιβιάδης
Publisher: name: Aristotle University of Thessaloniki
Year: 2010
Subjects: Ακαδημαϊκή εξέλιξη
Οικογένεια
Κοινωνικοοικονομικό
Academic evolution
Family
Socialeconomic

description: Σκοπός της παρούσας έρευνας είναι να διερευνήσει την ακαδημαϊκή εξέλιξη, μιας γενιάς μαθητών στο Κ. Νευροκόπι Δράμας, σε σχέση με το μορφωτικό και κοινωνικό – οικονομικό επίπεδο των γονέων, τις προσδοκίες και τις αντιλήψεις τους.Μεθοδολογία: 42 μαθητές γεννημένοι το 1963 που φοιτούν για πρώτη φορά στην Α΄ τάξη του δημοτικού σχολείου το 1969, στο Κ. Νευροκόπι Δράμας, επιλέχθηκαν για την έρευνα. Διεξήχθη ποιοτική έρευνα πεδίου με δομημένες και ημιδομημένες συνεντεύξεις. Μετρήσεις: Πάρθηκαν στοιχεία που αφορούσαν τη φοίτηση των μαθητών στο Δημοτικό, Γυμνάσιο και Λύκειο από τα βιβλία μητρώου των σχολείων, πληροφορίες που αφορούσαν την οικογένεια όπως το επάγγελμα του πατέρα, της μητέρας, τις γραμματικές γνώσεις, τις προσδοκίες και τις αντιλήψεις τους για την ακαδημαϊκή εξέλιξη των παιδιών τους. Αποτελέσματα: Από τους 42 μαθητές και μαθήτριες που γράφτηκαν στην Πρώτη τάξη του Δημοτικού σχολείου Κ. Νευροκοπίου το 1969, μετά από εξετάσεις, για την εισαγωγή τους στην Τριτοβάθμια εκπαίδευση, τον Ιούνιο του 1981 μόνο τρεις μαθητές πέτυχαν την εισαγωγή τους στην Ανώτατη εκπαίδευση, (ένας μαθητής στη Νομική σχολή, ένας στην Παιδαγωγική και μια μαθήτρια στο τμήμα Νηπιαγωγών), ενώ μια μαθήτρια εισήχθη σε Ανώτερη σχολή ( τμήμα Νοσηλευτικής). Συμπέρασμα: Τα ευρήματα της παρούσας έρευνας φαίνεται να επιβεβαιώνουν αντίστοιχα άλλων ερευνών του δυτικού κόσμου στις οποίες διαπιστώνεται ότι το οικογενειακό περιβάλλον προσδιορίζεται από ένα σύνθετο πλέγμα εννοιών, παραγόντων και δράσεων, που συμβάλλουν στη σχολική πρόοδο και επίδοση των μαθητών. Το μορφωτικό, κοινωνικό-οικονομικό επίπεδο της οικογένειας συσχετίζεται με την επίδοση του παιδιού στο σχολείο γιατί οι διαφορετικές συνθήκες διαβίωσης διαμορφώνουν με ιδιαίτερο τρόπο την προσωπικότητα και τις δεξιότητες των παιδιών, έτσι ώστε και η σχολική τους απόδοση να είναι διαφορετική και κοινωνικά προσδιορισμένη. Η χαμηλή κοινωνική προέλευση και η φτώχεια δεν οδηγούν οπωσδήποτε όλα τα παιδιά σε σχολική αποτυχία, όμως, αυτό που φαίνεται να παίζει τον πιο βασικό ρόλο για τη σχολική απόδοση του παιδιού είναι οι πολιτιστικές αξίες των γονέων και ο τρόπος ζωής μέσα στην οικογένεια, και, κυρίως, το αν αποδίδεται αξία στη μάθηση και το αν ενισχύεται ηθικά και υλικά η μαθησιακή δραστηριότητα του παιδιού.
description: The aim of the present survey is to examine the academic evolution of a generation of students in Kato Nevrokopi, Drama, taking into account the educational and socioeconomic level of parents. Methodology:42 students born in 1963 attending for the first time the a′ class of elementary school in 1970,in Kato Nevrokopi, Drama, were chosen for the survey of their academic evolution in association with the educational and socioeconomic level of their parents. Measurements: Facts concerning student attendance at Elementary,Junior High and Senior High schools as well as evidence of their marital status like father and mother profession and their literacy level were taken. Results: Of the 42 schoolboys and schoolgirls enrolled at the First class of Elementary school in Kato Nevrokopi in 1970,following examinations in June 1981,only three students managed to gain admission to University education,( a boy in Law school, one in Pedagogical school and a girl in Infant school),whereas a girl was admitted to Higher education(Nursing school). Conclusion: The present survey findings seem to confirm respective ones in the western world in which the family surroundings seem to be defined by a complex network of concepts, factors and activities contributing to student school progress and performance. The educational, socioeconomic level of family is associated with child performance at school since the difference in the living conditions shapes in a special way children personality and dexterity so that their school performance is different and socially determined. Low social origin and poverty do not necessarily lead all children to school failure, but, what seem to play the most basic role in child`s school performance are parents` cultural values and lifestyle within the family, and mostly, whether learning is valued and whether the child`s learning activity is morally and physically enhanced.